El cantant Antonio Vega actuarà en el Castell-Palau d'Alaquàs
03/04/2003 14:53:00

# El cantant Antonio Vega actuarà en el Castell-Palau d'Alaquàs

*   03/04/2003 14:53:00
*   [Imprimir](#)
*   Compartir
*    https://www.alaquas.org/documento.asp?id\_do=8501

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8501%2F0&title=Ajuntament%20d%27Alaqu%C3%A0s.%20Premsa.El%20cantant%20Antonio%20Vega%20actuar%C3%A0%20en%20el%20Castell-Palau%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8501/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8501/8501_Form_4.jpg)](https://www.alaquas.org/ficheros/documentos/2003/2/8501/8501_Form_10.jpg "<a href='https://www.alaquas.org/ficheros/documentos/2003/2/8501/8501_Form_10.jpg' target=_blank><i class='fa fa-external-link' aria-hidden='true'></i>.El cantant Antonio Vega actuarà en el Castell-Palau d'Alaquàs</a>")

El concert es celebrarà el proper dissabte dia 5 d'abril a les 22 hores al pati del monument

La programació musical del Castell-Palau d'Alaquàs torna, una nit més, a primer pla de l'actualitat al llarg de la nit del 5 d'abril. El pati gòtic d'aquest emblemàtic edifici acollirà l'actuació d'Antonio Vega, cantautor madrileny que està considerat un dels millors artistes del pop espanyol dels darrers anys.

Les veïnes i els veïns que es donaran cita el proper dissabte al Castell es podran delectar amb el repertori de cançons d'Antonio Vega, en un recorregut musical pels més de 25 anys de trajectòria artística del cantant.

La trajectòria musical d'Antonio Vega va començar al 1978, quan tenia 21 anys. Aleshores va formar Nacha Pop, formació que al llarg de la dècada dels vuitanta va ser un dels grups de pop espanyol de més èxit. Van treure huit discos, entre els que destaquen, "Nacha Pop", "Buena disposición", "Más números, otras letras" o "El momento". Després de més de déu anys junts, el grup es va disoldre i Antonio Vega va iniciar la seua carrera en solitari. Va ser l'any 1991 quan el cantant va traure el seu primer disc "No me iré mañana". Només un any després va veure la llum "El sitio de mi recreo". Els seus darrers temes han estat "Océano de sol", "Anatomía de una ola" (1998) i "De un lugar perdido" (2001).

El últim treball d'Antonio Vega ha sigut "Básico", que és la gravació d'un directe que el cantant va oferir el 5 de juliol de 2002 al Cercle de Belles Arts de Madrid. Es tracta d'un recorregut pels seus 25 anys de carrera musical i recopila gran èxits, com ara "Chica de ayer", "Se dejaba llevar", "Estaciones" o "Una décima de segundo". Junt a aquestes recopilacions també s'inclouen dues novetats, "San Antonio" i "Materia Oscura".

L'actuació d'Antonio Vega s'inclou dins de l'àmplia programació musical organitzada per l'Ajuntament d'Alaquàs al Castell-Palau de la ciutat, recentment recuperat com a espai públic per a les veïnes i veïns. El pati d'aquest monument renaixentista ha acollit ja importants actuacions musicals, com ara, Dona'm Jazz i Marizza, a més d'un concert de piano i violí stradivarius. El proper dissabte el Castell acollirà el concert d'Antonio Vega, que donarà pas a properes actuacions com la de Pedro Guerra, Carmen Linares o Jordi Savall, entre d'altres.